笑看天下:自信過頭 不如舉白旗
俄烏戰事來到今時今日,俄羅斯佔盡上風已是不爭的事實,烏克蘭戲子總統澤連斯基仍在垂死掙扎,更是如煮熟的鴨子──嘴硬!事實上,正如天主教教宗方濟各喺上月接受媒體訪問時表示,烏克蘭應該拿出「舉白旗」嘅勇氣,並透過談判終結與俄羅斯嘅戰爭。
而從客觀形勢看,美國在進入大選嘅關鍵半年內,總統拜登為求連任,確實已忙得很,必定扭盡六壬穩住經濟局面不變。
此外,以哈戰事外溢,伊朗大有可能加入中東戰爭,拜登為此頭痛不已;對於烏克蘭,佢根本亦無暇兼顧;派財政部長耶倫訪華,其實是有求於中國,希望兩國暫時穩住關係,「配合」美國大選。至於大選過後,若拜登勝出,即使故態復萌,對中國再施打壓以及不擇手段圍堵,那也是「過咗海就係神仙」!美國精神,有其「務實」一面。
呢,戲子總統就係昧於形勢,佢上周六接受國內電視台訪問時,承認目前缺乏足夠武器應付俄羅斯嘅攻勢,若俄軍繼續像3月般每日轟炸烏克蘭,烏方防空導彈可能耗盡,亦冇足夠炮彈反攻。喺如此惡劣形勢下,戲子總統仍然「堅毅不屈」,誓不低頭,呼籲西方盟友迅速提供更多防空系統。佢仲敦促美國提供更多「愛國者」導彈防禦系統,特別談到覆蓋全國領空共需25套;系統通常包含8輛四聯裝導彈發射車,已證明能抵禦俄軍嘅彈道導彈及高超音速導彈。澤連斯基同時表示,仍然相信美國國會會通過向烏克蘭提供急需嘅大型援助,強調會同意任何選項,包括以貸款形式獲得援助。
一個人有自信無疑係好事,之不過,過度自信就係戇居,明明孱弱到不堪一擊,仲奢望徒手打死隻白額虎,那倒不如有「舉白旗」嘅勇氣!